Source: https://e-justice.europa.eu/content_european_case_law_identifier_ecli-175-nl-mt.do?init=true&member=1
Timestamp: 2019-09-20 01:28:18+00:00
Document Index: 1089172

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Identifikatur ewropew tal-ġurisprudenza (ECLI) - Olanda
Il-koordinatur nazzjonali tal-Identifikatur Ewropew tal-Każistika (ECLI)
Il-koordinatur nazzjonali tal-ECLI huwa l-Kunsill għall-Ġudikatura (Raad voor de rechtspraak): ecliservice@rechtspraak.nl.
Il-kodiċi tal-Pajjiżi l-Baxxi huwa: [NL]
Ġenerazzjoni tal-ECLIs nazzjonali
L-ECLI ġie introdott fil-Pajjiżi l-Baxxi fit-28 ta' Ġunju 2013. L-ECLI jista' jiġi attribwit:
a) għad-deċiżjonijiet ġudizzjarji kollha li jiġu ppubblikati fuq il-websajt tal-Kunsill għall-Ġudikatura: http://www.rechtspraak.nl/;
b) għad-deċiżjonijiet dixxiplinarji kollha li jiġu ppubblikati fuq il-websajt tal-awtoritajiet dixxiplinarji konġunti: http://www.tuchtrecht.nl/;
c) għad-deċiżjonijiet ġudizzjarji kollha li ma jiġux ippubblikati fuq il-websajts imsemmija fil-punti (a) u (b) iżda li jiġu ppubblikati f’rivisti jew f'bażijiet ta' dejta, u d-deċiżjonijiet ġudizzjarji li jiġu ppubblikati kummerċjalment bħala “aċċess miftuħ”. L-edituri ta’ rivisti jew l-amministraturi tal-bażijiet ta' dejta li jixtiequ jirreġistraw id-deċiżjonijiet tagħhom jistgħu jagħmlu dan permezz tal-indirizz elettroniku msemmi hawn fuq;
d) għad-deċiżjonijiet ġudizzjarji kollha li jinżammu f'bażi ta' dejta interna tal-Kunsill għall-Ġudikatura.
Irrispettivament minn jekk id-deċiżjoni nnifisha tiġix ippubblikata fuq waħda miż-żewġ websajts imsemmija hawn fuq, il-websajt http://www.rechtspraak.nl/ tippubblika l-ECLIs Olandiżi kollha, flimkien ma’ tal-anqas, l-isem tal-korp li jkun ħa d-deċiżjoni, id-data tad-deċiżjoni u n-numru tal-kawża. Fejn magħrufa, jingħataw ukoll ir-referenzi tal-pubblikazzjoni f'każ li d-deċiżjoni tiġi rrapportata f’ġurnali jew f'bażijiet ta' dejta.
L-ECLIs Olandiżi huma magħmula minn dan li ġej:
Il-kodiċi tal-pajjiż “NL”;
Il-kodiċi tal-Qorti - ara taħt l-intestatura “il-kodiċijiet ECLI tal-Qorti”;
Numru tas-serje. Hemm żewġ formati possibbli.
Qabel it-28 ta’ Ġunju 2013, kważi d-deċiżjonijiet kollha li ġew ippubblikati fil-Pajjiżi l-Baxxi ngћataw “LJN” (Landelijk JurisprudentieNummer) jew numru tal-kawża tal-pajjiż. Dan l-“LJN” dejjem kien jikkonsisti f’żewġ ittri u erba’ ċifri, pereż.: "AB1234". Għal raġunijiet ta’ konsistenza dan l-LJN kien inkluż bħala l-ħames parti tal-kodiċi ECLI.
Mit-28 ta’ Ġunju 2013, l-LJNs ma baqgħux jiġu attibwiti. Id-deċiżjonijiet kollha li jingħataw ECLI wara din id-data jkollhom numru tas-serje axxendenti li jikkonsisti minn ċifri biss. Dan jista’ japplika wkoll għal deċiżjonijiet maħruġa qabel it-28 ta’ Ġunju 2013.
L-aktar kodiċijiet tal-qrati importanti
Fil-Pajjiżi l-Baxxi hemm għadd kbir ta’ qrati. Il-kodiċijiet tal-qrati Olandiżi l-aktar importanti huma elenkati hawn taħt.
Fl-1 ta’ Jannar 2013 l-organizzazzjoni tal-qrati fil-Pajjiżi l-Baxxi nbidlet b’mod sinifikanti. Il-qrati li, mill-1 ta’ Jannar 2013, ma għadhomx jeżistu huma indikati bħala "aboliti". Fl-1 ta’ April 2013 kien hemm bidla oħra. Il-qrati li ma baqgħux jeżistu minn dik id-data huma indikati wkoll bħala "aboliti".
L-Ogħla Qrati
Hoge Raad (Qorti Suprema)
Parket bij de Hoge Raad (Qorti Suprema, Uffiċċju tal-Prosekutur Pubbliku) (Avukat Ġenerali)
Raad van State (Kunsill tal-Istat)
Centrale Raad van Beroep (Qorti tal-aħħar istanza fi kwistjonijiet ta’ sigurtà soċjali)
College van Beroep voor het bedrijfsleven (Qorti Amministrattiva tal-aħħar istanza fi kwistjonijiet tal-kummerċ u l-industrija)
Gerechtshof Amsterdam (il-Qorti tal-Appell ta’ Amsterdam)
Gerechtshof Arnhem (abolita)
Gerechtshof Leeuwarden (abolita)
Gerechtshof 's-Gravenhage (abolita)
Rechtbank Alkmaar (il-Qorti Distrettwali ta' Alkmaar) (abolita)
Rechtbank Almelo (abolita)
Rechtbank Arnhem (abolita)
Rechtbank Assen (abolita)
Rechtbank Breda (abolita)
Rechtbank Dordrecht (abolita)
Rechtbank Groningen (abolita)
Rechtbank Haarlem (abolita)
Rechtbank Leeuwarden (abolita)
Rechtbank Maastricht (abolita)
Rechtbank Middelburg (abolita)
Rechtbank Oost-Nederland (abolita)
Rechtbank Roermond (abolita)
Rechtbank 's-Gravenhage (abolita)
Rechtbank 's-Hertogenbosch (abolita)
Rechtbank Utrecht (abolita)
Rechtbank Zwolle-Lelystad (abolita)
Rechtbank Zutphen (abolita)
Il-kodiċijiet kollha tal-qrati
Lista sħiħa tal-kodiċijiet tal-qrati Olandiżi, f'ordni alfabetika, tinsab fl-Anness (73 Kb) . Il-korpi li ma għadhomx jeżistu huma indikati bħala "aboliti".